Οι **The Rasmus** (στα τρία πρώτα άλμπουμ ″Rasmus″) είναι ένα φινλανδικό ροκ συγκρότημα που δημιουργήθηκε το 1994 στο Ελσίνκι όταν τα μέλη του βρίσκονταν στο λύκειο. Τα αρχικά μέλη του συγκροτήματος ήταν ο Lauri Ylönen (τραγουδιστής-στιχουργός), ο Eero Heinonen (μπάσο), ο Pauli Rantasalmi (κιθάρα) και ο Jarno Lahti (ντραμς). Ο Jarno Lahti έφυγε την επόμενη χρονιά και αντικαταστάθηκε από τον Janne Heiskanen το 1995. Ο Heiskanen εγκατέλειψε το συγκρότημα το 1998 και σύντομα αντικαταστάθηκε από τον Aki Hakala. Ο Pauli Rantasalmi έφυγε από το συγκρότημα και αντικαταστάθηκε από τον Emppu Suhonen το 2022. Οι The Rasmus έχουν πουλήσει 5 εκατομμύρια δίσκους παγκοσμίως και περίπου 350,000 δίσκους μόνο στη Φινλανδία. Κέρδισαν αρκετά βραβεία, τόσο στη Φινλανδία όσο και στο εξωτερικό. Είναι περισσότερο γνωστοί για την επιτυχία του "In The Shadows" (2003).

Το συγκρότημα εκπροσώπησε τη Φινλανδία στον Διαγωνισμό Τραγουδιού της Eurovision 2022 στο Τορίνο της Ιταλίας με το τραγούδι "Jezebel".

Είναι από τα πιο αναγνωρισμένα φινλανδικά συγκροτήματα διεθνώς και το πέμπτο στούντιο άλμπουμ "Dead Letters" (2003) είναι μέχρι στιγμής το φινλανδικό άλμπουμ με τις περισσότερες πωλήσεις σε όλο τον κόσμο. Το συγκρότημα έχει λάβει πολλά βραβεία, έχει πουλήσει πάνω από 3,5 εκατομμύρια αντίτυπα και οι δίσκοι τους έχουν γίνει χρυσοί και πλατινένιοι σε πολλές χώρες. Εκτός από τα ευρωπαϊκά μουσικά τσαρτς, έχουν καταφέρει να μπουν στα τσαρτς της Αυστραλίας, της Νέας Ζηλανδίας, του Μεξικό και της Ιαπωνίας. Ο frontman του συγκροτήματος και ένας απ΄τους ιδρυτές του είναι ο τραγουδιστής Lauri Ylönen. Το ύφος του συγκροτήματος έχει αλλάξει κάπως με το πέρασμα των χρόνων. Τη δεκαετία του ΄90, στα 3 άλμπουμ που κυκλοφόρησαν, εκτός από ροκ το ύφος τους ήταν φανκ και ποπ. Κάθε άλμπουμ ήταν εμφανέστατα διαφορετικό από το άλλο. Απ΄την άλλη, τη δεκαετία του 2000 τα άλμπουμ τους είναι πιο κοντά στην ″καθαρή″ ροκ. Το τελευταίο τους άλμπουμ "Black Roses", που έχει κυκλοφορήσει στις 26 Σεπτεμβρίου 2008 έχει πιο ηλεκτρονικό ήχο. Οι The Rasmus έχουν αρχίσει να ηχογραφούν νέα τραγούδια στις αρχές του Ιουλίου.

Ιστορία
-------

Οι The Rasmus στο Μπόχουμ της Γερμανίας το 2005
Το συγκρότημα ξεκίνησε το 1994, όντας γυμνασιόπαιδα, και έπαιζαν funk rock μουσική, επηρεασμένοι από τους Red Hot Chili Peppers. Οι δημιουργοί του είναι ο τραγουδιστής Lauri Johannes Ylönen και ο μπασίστας Eero Aleksi Heinonen. Τότε ο Lauri έπαιζε ακόμα τύμπανα, μέχρι που η αδερφή του Hanna τον ″υποχρέωσε″ να δοκιμάσει το τραγούδι. Αρχικά το όνομα του συγκροτήματος ήταν *Anttila*, αλλά συχνά το μπέρδευαν με γνωστό πολυκατάστημα της Φινλανδίας. Άλλη πρόταση ήταν το Sputnik, αλλά τελικά κατέληξαν στο όνομα Rasmus. Το πρώτο τους single "1st" βγήκε το 1995.

### Peep

Οι Rasmus υπέγραψαν το πρώτο δισκογραφικό συμβόλαιο με τη Warner Music Finland το 1996, οπότε βγήκε και το πρώτο τους άλμπουμ Peep σε Φινλανδία, Ρωσία, Εσθονία και Ιαπωνία. Το cd έγινε χρυσό στη Φινλανδία με 21 000 αντίτυπα. Οι Rasmus δέχθηκαν πολλές κριτικές λόγω του νεαρού της ηλικίας των μελών του. Το σχολείο τους είχε μείνει στη μέση και ο Lauri άφησε τις σπουδές του στο Λύκειο Sibelius, για να αφοσιωθεί στη μουσική. Τα single "1st", "2nd" και "3rd" ονομάστηκαν απλά με τη σειρά που βγήκαν και περιείχαν τραγούδια του Peep. Το κομμάτι "Funky Jam" έγινε βίντεο κλιπ με δική τους σκηνοθετική επιμέλεια. Τα τραγούδια του Peep έχουν φανκ-ροκ επιρροές, αλλά και ποπ επιρροές.

### Playboys

Το επόμενο άλμπουμ τους Playboys το 1997, έγινε και αυτό χρυσό. Από αυτό βγήκαν τα single "Kola", "Blue", "Playboys" και "Ice". Το "Blue" έγινε χρυσό και για την ακρίβεια περίπου 300 αντίτυπα έλειπαν για να γίνει πλατινένιο. Το κομμάτι "Playboys" έγινε βίντεο κλιπ από τους ίδιους. Με το ″Playboys″ το συγκρότημα απέκτησε μεγαλύτερη αξιοπιστία και τη φήμη. Η μουσική του άλμπουμ είναι πολύπλευρη. Έχει ποπ-ροκ, τζαζ και ρέγκε επιρροές.

### Hell of a Tester

Το τρίτο άλμπουμ ″Hell of a Tester″ το 1998, έγινε και αυτό χρυσό, καθώς και το single "Liquid″. Το κομμάτι έγινε βίντεο κλιπ και επιλέχθηκε ως το single της χρονιάς. Το άλλο single είναι το "Swimming with the Kids". Ο ήχος του άλμπουμ έχει περισσότερες ποπ επιρροές απ΄τα προηγούμενα.
Μετά το ″Hell of a Tester″ το συγκρότημα έκανε ένα διάλειμμα. Ο ντράμερ Janne πήγε στην Ινδία και το συγκρότημα άρχισε να ψάχνει καινούριο. Το δισκογραφικό συμβόλαιο με την Warner για τα τρία άλμπουμ έληξε και έψαχνε νέα δισκογραφική εταιρεία. Το συγκρότημα δεν ήταν καν σίγουρο για το αν θα συνέχιζε την πορεία του. Τελικά ο σημερινός ντράμερ Aki Hakala παραιτήθηκε απ΄τη δουλειά του ως πωλητής t-shirt των Rasmus στις περιοδείες τους και ξεκίνησε στο συγκρότημα. Οι Rasmus υπέγραψαν με τη σουηδική Playground Music δισκογραφικό συμβόλαιο. Επίσης, το όνομά τους άλλαξε σε The Rasmus, για να μην μπερδεύουν το συγκρότημα με τον σουηδό DJ Rasmus.

### Into

Το 2001, μετά το διάλειμμα, βγήκε ο δίσκος τους Into. Έκανε τρελή επιτυχία. Το άλμπουμ ηχογραφήθηκε στο Nord Studio στη Στοκχόλμη και οι παραγωγοί του ήταν οι Mikael Nord Andersson και Martin Hansen, όπως και των επόμενων δύο άλμπουμ. Το Into βγήκε σε όλη τη Σκανδιναβία και στη Φινλανδία έγινε διπλά πλατινένιος (67 000 αντίτυπα). Το πρώτο single "F-F-F-Falling" έγινε μεγάλο χιτ και κέρδισε στην ψηφοφορία των τηλεθεατών του MTV Nordic και έγινε πλατινένιο. Και το single "Chill" τα πήγε καλά και έγινε χρυσό. Το 2002 στα φινλανδικά EMMA Awards οι The Rasmus κέρδισαν 4 βραβεία: το συγκρότημα της χρονιάς, το τραγούδι της χρονιάς(F-F-F-Falling), το ποπ-ροκ άλμπουμ της χρονιάς καθώς και το άλμπουμ της χρονιάς. Απ΄το άλμπουμ βγήκαν τα single "F-F-F-Falling", "Chill", "Madness" και "Heartbreaker / Days". Το Into μπορούμε να πούμε ότι έχει περισσότερες ροκ επιρροές και λιγότερες ποπ. Το Into είναι επίσης το πρώτο άλμπουμ όπου παίζει τύμπανα ο Aki Hakala. Βίντεο κλιπ έγιναν τα κομμάτια F-F-F-Falling και Chill. Απ'αυτά το πρώτο σκηνοθέτησε ο Miikka Lommi και το άλλο οι ίδιοι.

### Hell of a Collection

Αφού το Into πήγε πολύ καλά, οι The Rasmus ήθελαν να παρουσιάσουν στους φαν τους, παλαιότερη δουλειά τους. Το Hell of a Collection βγήκε το Νοέμβρη του 2001 και περιείχε κομμάτια των Peep, Playboys ja Hell of a Tester και επιπλέον τα δύο κομμάτια απ΄το Into, "F-F-F-Falling" και "Chill". Το πρώτο άλμπουμ-Συλλογή των The Rasmus πούλησε 50.000 αντίτυπα, δηλαδή έγινε πλατινένιο και επιπλέον χρυσό.

### Dead Letters

Το 2003, με το άλμπουμ ″Dead Letters″ οι The Rasmus έκαναν το μεγάλο βήμα και κατάφεραν να μπουν στα διεθνή charts σε πολλές χώρες (όπως στη Γερμανία στο νούμερο 1). Σε διεθνές επίπεδο, ο δίσκος έγινε οκτώ φορές χρυσός και πέντε φορές πλατινένιος. Το μουσικό στυλ του Dead Letters διέφερε απ΄τα προηγούμενα άλμπουμ. ΤΟ single και μεγάλο χιτ ″In The Shadows″ ήταν το πιο πολυπαιγμένο βίντεο του MTV Europe και ανέβηκε στο νούμερο 3 των single charts στη Μεγάλη Βρετανία την άνοιξη του 2004. Βρέθηκε στο top 10 σε περισσότερες από 10 χώρες. Άλλα single που βγήκαν απ'αυτό το άλμπουμ είναι τα "In my Life", "First Day of My Life", "Funeral Song (the Resurrection)" και "Guilty". Αυτά έγιναν και βίντεο κλιπ και το ″In The Shadows″ σε 3 διαφορετικές εκδοχές. Το ″Dead Letters″ ήταν ανάμεσα στα 10 άλμπουμ με τις μεγαλύτερες πωλήσεις σε περίπου 10 χώρες, πούλησε 1,5 εκατομμύριο αντίτυπα και είναι μέχρι σήμερα το άλμπυμ των The Rasmus με τις μεγαλύτερες πωλήσεις.

### Live Letters

Το 2004 εμφανίστηκε το πρώτο DVD του συγκροτήματος. Περιλαμβάνει τη συναυλία που έγινε στις 21 Αυγούστου 2004 στο Gampel Open Air της Ελβετίας, όλα τα 7 βίντεο κλιπ των τραγουδιών του Dead Letters, καθώς και μπόνους υλικό.

### Hide from the Sun

Το έκτο στούντιο άλμπουμ Hide from the Sun εμφανίστηκε στη Σκανδιναβία, στην Κεντρική Ευρώπη, στη Μεγάλη Βρετανία και στην Ιαπωνία στις 9 Σεπτεμβρίου 2005. Πήγε καλά σε πωλήσεις στην Ευρώπη και έφτασε στο νούμερο ένα στη Φινλανδία και στο Μεξικό. Πλέον έχουν επιρροές από τη μέταλ μουσική. Μια λίγο διαφορετική version του άλμπουμ έφτασε στις Ηνωμένες Πολιτείες τον Οκτώβρη του 2006, το οποίο περιελάμβανε εκτός απ΄τα τραγούδια του άλμπουμ, bonus tracks καθώς και το βίντεο κλιπ του Immortal που δεν είχε βγει στη δημοσιότητα νωρίτερα. 
Βίντεο κλιπ έγιναν τα "No Fear", "Shot", "Sail Away" και "Immortal". Έγιναν, επίσης, όλα single εκτός από το "Immortal". Επιπλέον το "Keep Your Heart Broken" ακούστηκε από τους ραδιοφωνικούς σταθμούς. Πολλοί κριτικοί είπαν ότι το Hide from the Sun είναι καλύτερο από το Dead Letters, αλλά δεν το πέρασε σε πωλήσεις. 
Η περιοδεία Hide from the Sun ολοκληρώθηκε σε 1,5 χρόνο. Γύρισαν 38 χώρες και έγιναν περίπου 200 συναυλίες.

### Black Roses

Το συγκρότημα ξεκίνησε να συνθέτει το νέο άλμπουμ στα τέλη του 2006, όταν συνάντησε τον διάσημο παραγωγό Desmond Child στη Δομινικανή Δημοκρατία στο πλαίσιο της περιοδείας του Hide from the Sun. Ο Ylönen και ο Rantasalmi συνέθεσαν με τον Child καινούρια τραγούδια, εκτός των άλλων, και στην Ελλάδα. Οι ηχογραφήσεις των 11 κομματιών ξεκίνησαν το Σεπτέμβρη του 2007 στο Ελσίνκι και μετά απ'αυτό στο Nashville των Ηνωμένων Πολιτειών και σε 4 άλλες χώρες,συμπεριλαμβανομενου και την Ελλάδα. Τη μίξη του έκανε ο Michael Wagener.
Το Black Roses είναι θεματικό άλμπουμ. Ασχολείται με την ιστορία ενός ατόμου από το χωρισμό, στην αυτοαναζήτηση, την πάλη και το μαρτύριο.
Το πρώτο single "Livin' in a World Without You" παρουσιάστηκε πρώτη φορά ζωντανά στο Βερολίνο στις 5 Ιουλίου και στα ραδιόφωνα στις 25 Ιουλίου. Το βίντεο κλιπ γυρίστηκε στη Στοκχόλμη, βγήκε στα μέσα του Αυγούστου και σκηνοθετήθηκε από τον Niclas Fronda. Το single βγήκε στις 10 Σεπτεμβρίου. Το Black Roses ακολούθησε στη Φινλανδία στις 24 Σεπτεμβρίου και στην Κεντρική Ευρώπη δύο μέρες αργότερα. Αργότερα, στο τέλος του χρόνου βγήκε το single "Justify", το οποίο είναι αργό, συναισθηματικό τραγούδι. Στυλιστικά συγχέεται με το άλμπουμ Into.
Η Black Roses-περιοδεία ξεκίνησε τον Ιανουάριο του 2009 στην Ευρώπη. Το 2008 εμφανίστηκε εκτός από μερικές πόλεις της Γερμανίας, στη Σκανδιναβία για να προωθήσουν τη δουλειά τους. 
Ήταν η πιο ακριβή παραγωγή του συγκροτήματος.

Μουσικά βίντεο
--------------

Οι The Rasmus έχουν κυκλοφορήσει συνολικά είκοσι μουσικά βίντεο. Ο Niklas Fronda και ο Fredrik Löfberg της Baranga Film σκηνοθέτησαν τρία βιντεοκλίπ του συγκροτήματος, όλα από τον δίσκο *Dead Letters*. Το *Dead Letters* είναι ο δίσκος με τα περισσότερα μουσικά βίντεο : επτά βίντεο κυκλοφόρησαν από αυτόν τον δίσκο, συμπεριλαμβανομένων τριών εκδόσεων του τραγουδιού "In the Shadows". Τα βιντεοκλίπ των "Immortal" και "Your Forgiveness" σκηνοθετήθηκαν από τον μπασίστα Eero Heinonen. Το πρώτο μουσικό βίντεο που δημιούργησαν ήταν για το τραγούδι "Funky Jam" το 1996.

Μέλη
----

Οι The Rasmus σε συναυλία στο Τάμπερε, 2006
**Τρέχοντα μέλη**

* Lauri Ylönen – φωνητικά (1994–present)
* Eero Heinonen – μπάσο (1994–present)
* Aki Hakala – ντραμς (1999–present)
* Emilia "Emppu" Suhonen – κιθάρα (2022–present)

**Πρώην μέλη**

* Jarno Lahti – ντραμς (1994–1995)
* Janne Heiskanen – ντραμς (1995–1999)
* Pauli Rantasalmi – κιθάρα (1994–2022)

**Χρονολόγιο**

Δισκογραφία
-----------

### Studio albums

* *Peep*  (1996)
* *Playboys* (1997)
* *Hell of a Tester* (1998)
* *Into* (2001)
* *Dead Letters* (2003)
* *Hide from the Sun* (2005)
* *Black Roses* (2008)
* *The Rasmus* (2012)
* *Dark Matters* (2017)

Περιοδείες
----------

| Έτη | Περιοδεία | Χώρες | Πόλεις | Συναυλίες |
| --- | --- | --- | --- | --- |
| 2003 | *Dead Letters Tour* | 29 | 107 | 296 |
| 2005 | *Hide from the Sun Tour* | 36 | 110 | 249 |
| 2009 | *Black Roses Tour* |  |  |  |
| 2012 | *The Rasmus Tour* |  |  |  |
| 2017 | *Dark Matters Tour* |  |  | 69 |
| 2019 | *Dead Letters Anniversary Tour* | 18 | 31 | 31 |

Dynasty
-------

Οι The Rasmus ήταν μέλος μιας αδελφότητας φινλανδικών συγκροτημάτων, γνωστής με το όνομα "Dynasty", μαζί με το συγκρότημα της hip-hop Kwan και το πλέον διαλυμένο ροκ συγκρότημα Killer. Η Dynasty κατέχει επίσης ένα στούντιο στο Ελσίνκι, όπου προσλαμβάνουν νέα ταλέντα. Αρκετά μέλη της Dynasty έχουν τατουάζ με το κείμενό της ; υπάρχει στον αριστερό ώμο του Pauli και στον δεξί ώμο του Lauri. Ο Pauli και ο Eero έχουν επίσης μουσικά όργανα και μουσικό εξοπλισμό που φέρει το λογότυπο της Dynasty. Ο Pauli βοήθησε με την παραγωγή των Kwan, κερδίζοντας ένα βραβείο EMMA του Παραγωγού της Χρονιάς το 2001.

Jezebel
-------

Το "**Jezebel**" είναι ένα τραγούδι του φινλανδικού ροκ συγκροτήματος The Rasmus, που κυκλοφόρησε ως single στις 18 Ιανουαρίου 2022. Το συνέγραψαν και παρήγαγαν ο τραγουδιστής Λάουρι Ούλονεν και ο Desmond Child. Το τραγούδι Φινλανδία στον Διαγωνισμό Τραγουδιού της Eurovision 2022, που πραγματοποιήθηκε στο Τορίνο της Ιταλίας, τον Μάιο του 2022, ανοίγοντας τον δεύτερο ημιτελικό στις 12 Μαΐου. Κέρδισε την έκδοση του 2022 του ετήσιου διαγωνισμού επιλογής τραγουδιού της Φινλανδίας στη Eurovision, το *Uuden Musiikin Kilpailu*, στις 26 Φεβρουαρίου 2022 με συνολικά 310 βαθμούς. Το σινγκλ έφτασε στο νούμερο τέσσερα στη Φινλανδία.

### Ιστορικό

Ο Ylönen είπε ότι το τραγούδι είναι "για ένα κορίτσι που παίρνει ό,τι θέλει, χωρίς να ρωτά. Ένα ελεύθερο πνεύμα", καθώς και "έναν φόρο τιμής, έναν φόρο τιμής, στις δυνατές γυναίκες του σήμερα, που κατέχουν το σώμα τους, που είναι υπεύθυνοι για τον αισθησιασμό τους, τη σεξουαλικότητά τους και που είναι αποφασισμένοι να είναι ίσοι". Το συγκρότημα είχε συνεργαστεί προηγουμένως με τον Desmond Child στο άλμπουμ του 2008 *Black Roses*, και χαρακτήρισε "καταπληκτικό" να συνεργαστεί ξανά μαζί του, λέγοντας ότι "ξέρει πώς να βάλει ένα τραγούδι επιτυχίας μαζί". The song title references Jezebel, a Biblical figure who was the Queen of Israel.

### Λίστα κομματιών

| * Ψηφιακή λήψη
* streaming
 |
| --- |
| Αρ. | Tίτλος | Διάρκεια |
| 1. | "Jezebel"   | 3:10 |

| * Ψηφιακή λήψη
* streaming
 – *Remixed* |
| --- |
| Αρ. | Tίτλος | Διάρκεια |
| 1. | "Jezebel" (2Icons Remix) | 3:03 |
| 2. | "Jezebel" (TOON Remix) | 2:51 |
| 3. | "Jezebel"   | 3:10 |

### Charts

Απόδοση τσαρτ για το "Jezebel"| Chart (2022) | Θέση |
| --- | --- |
| Τσεχία (Rádio Top 100) | 5 |
| Φινλανδία (Suomen virallinen lista) | 4 |
| Λιθουανία (AGATA) | 24 |
| Σουηδία Heatseeker (Sverigetopplistan) | 7 |
| UK Download (Official Charts Company) | 34 |
| UK Rock and Metal (Official Charts Company) | 15 |

Παραπομπές
----------

1. ↑  Jeffries, David. «The Rasmus». AllMusic. Ανακτήθηκε στις 7 Αυγούστου 2015.
2. ↑  «Live Review: The Rasmus – O2 Academy, Islington – 21/05/12». Hit the Floor. 22 Μαΐου 2012. Ανακτήθηκε στις 7 Αυγούστου 2015.
3. ↑  Deming, Mark. «The Rasmus – Best of the Rasmus: 2001–2009». AllMusic. Ανακτήθηκε στις 7 Αυγούστου 2015.
4. ↑  «THE RASMUS ANNOUNCE DEAD LETTERS ANNIVERSARY EUROPEAN TOUR». *Kerrang!*. Ανακτήθηκε στις 24 Οκτωβρίου 2019.
5. ↑  Simpson, Dave (6 Απριλίου 2004). «The Rasmus». *The Guardian*. Ανακτήθηκε στις 7 Αυγούστου 2015.
6. ↑  Champ, Hamish (June 2003). «European Review». *Billboard* **115** (26): 20.
7. ↑  Krol, Charlotte (17 Ιανουαρίου 2022). «Listen to The Rasmus' Eurovision entry bid and new single 'Jezebel'». *NME*. Ανακτήθηκε στις 27 Φεβρουαρίου 2022.
8. ↑  Krol, Charlotte (17 Ιανουαρίου 2022). «Listen to The Rasmus' Eurovision entry bid and new single 'Jezebel'». *NME*. Ανακτήθηκε στις 27 Φεβρουαρίου 2022.
9. ↑  «Eurovision Song Contest 2022 Second Semi-Final». *Eurovision.tv*. EBU. 25 Ιανουαρίου 2022. Αρχειοθετήθηκε από το πρωτότυπο στις 29 Μαρτίου 2022. Ανακτήθηκε στις 16 Απριλίου 2022.
10. ↑  Santos, Pedro (26 Φεβρουαρίου 2022). «Finland's The Rasmus is out of the shadows: To Eurovision 2022 with "Jezebel"». *Eurovision World*. Ανακτήθηκε στις 27 Φεβρουαρίου 2022.
11. ↑  «The Rasmus Releases New Single 'Jezebel'». *Blabbermouth.net*. 17 Ιανουαρίου 2022. Ανακτήθηκε στις 27 Φεβρουαρίου 2022.
12. ↑  "ČNS IFPI" (στα τσεχικά). Hitparáda – Radio Top 100 Oficiální. IFPI Czech Republic. *Note: Change the chart to CZ – RADIO – TOP 100 and insert 202219 into search*. Ανακτήθηκε στις 16 May 2022.
13. ↑  "The Rasmus: Jezebel" (στα φινλανδικά). Musiikkituottajat – IFPI Finland. Ανακτήθηκε στις 27 February 2022.
14. ↑  «2022 20-os savaitės klausomiausi (Top 100)» (στα Λιθουανικά). AGATA. 20 Μαΐου 2022. Ανακτήθηκε στις 20 Μαΐου 2022.
15. ↑  «Veckolista Heatseeker, vecka 20». Sverigetopplistan. Ανακτήθηκε στις 20 Μαΐου 2022.
16. ↑  "Official Singles Downloads Chart Top 100". Official Charts Company. Ανακτήθηκε στις 21 May 2022.
17. ↑  "Official Rock & Metal Singles Chart Top 40". Official Charts Company. Ανακτήθηκε στις 21 May 2022.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **The Rasmus** |

* Official page
* Official facebook page
* MySpace

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Διαγωνισμός Τραγουδιού Eurovision 2022 |
| --- |
|  |
| 

|  Χώρες |
| --- |
|  |
| 

|  |  |
| --- | --- |
| Φιναλίστ | 
* Γαλλία
* Γερμανία
* Ιταλία
* Ισπανία
* Ηνωμένο Βασίλειο
 |
|  |
| Ημιτελικός 1 | 
* Αλβανία
* Αρμενία
* Αυστρία
* Βουλγαρία
* Κροατία
* Δανία
* Ελλάδα
* Ισλανδία
* Λετονία
* Λιθουανία
* Μολδαβία
* Ολλανδία
* Νορβηγία
* Πορτογαλία
* Σλοβενία
* Ελβετία
* Ουκρανία
 |
|  |
| Ημιτελικός 2 | 
* Αυστρία
* Αζερμπαϊτζάν
* Βέλγιο
* Κύπρος
* Τσεχία
* Εσθονία
* Φινλανδία
* Γεωργία
* Ιρλανδία
* Ισραήλ
* Μάλτα
* Μαυροβούνιο
* Βόρεια Μακεδονία
* Πολωνία
* Ρουμανία
* Άγιος Μαρίνος
* Σερβία
* Σουηδία
 |
|  |
| Αποβληθείς | 
* Ρωσία
 |

 |

 |
|  |
| 

|  Καλλιτέχνες |
| --- |
|  |
| 

|  |  |
| --- | --- |
| Φιναλίστ | 
* Άλβαν και Ahez
* Σανέλ
* Μαχμούντ και Μπλάνκο
* Μάλικ Χάρις
* Σαμ Ράιντερ
 |
|  |
| Ημιτελικός 1 | 
* Αμάντα Τένφγιορντ
* Citi Zēni
* Intelligent Music Project
* Kalush Orchestra
* LPS
* Lumix feat. Pia Maria
* Maro
* Μάριους Μπερ
* Μία Ντίμσιτς
* Μόνικα Λιου
* Reddi
* Ρονέλα Χαγιάτι
* Rosa Linn
* S10
* Σίγκα, Μπέτα και Ελίν
* Subwoolfer
* Zdob şi Zdub και Φράτσι Αντβάχοφ
 |
|  |
| Ημιτελικός 2 | 
* Ατσίλε Λάουρο
* Αντρέα
* Ανδρομάχη
* Μπρουκ
* Circus Mircus
* Κορνέλια Γιάκομπς
* Έμα Μούσκατ
* Ζερεμί Μακιεζέ
* Konstrakta
* Μάικλ Μπεν Ντέιβιντ
* Ναντίρ Ρουσταμλί
* Κρίστιαν Όχμαν
* Σέλτον Ράιλι
* Στεφάν
* The Rasmus
* Βλαντάνα
* We Are Domi
* WRS
 |

 |

 |
|  |
| 

|  Τραγούδια |
| --- |
|  |
| 

|  |  |
| --- | --- |
| Τελικός | 
* "Brividi"
* "Fulenn"
* "Rockstars"
* "SloMo"
* "Space Man"
 |
|  |
| Ημιτελικός 1 | 
* "Boys Do Cry"
* "De diepte"
* "Die Together"
* "Disko"
* "Eat Your Salad"
* "Give That Wolf a Banana"
* "Guilty Pleasure"
* "Halo"
* "Intention"
* "Með hækkandi sól"
* "Saudade, saudade"
* "Sekret"
* "Sentimentai"
* "Stefania"
* "The Show"
* "Trenulețul"
 |
|  |
| Ημιτελικός 2 | 
* "Breathe"
* "Circles"
* "Έλα"
* "Hold Me Closer"
* "Hope"
* "I Am What I Am"
* "I.M"
* "In corpore sano"
* "Jezebel"
* "Lights Off"
* "Lock Me In"
* "Llámame"
* "Miss You"
* "Not the Same"
* "River"
* "Stripper"
* "That's Rich"
 |

 |

 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 167945285
* LCCN: nb2006006778
* ISNI: 0000 0001 1516 1585
* GND: 10328327-4
* BNF: cb14604926w (data)
* BIBSYS: 10004098
* MusicBrainz: 012e3432-71d3-4317-9ce5-b60cb6cdc38f
* NKC: xx0015993

 |

 |